**Katherine Elizabeth "Kate" Upton** (s. 10. kesäkuuta 1992 St. Joseph, Michigan) on yhdysvaltalainen malli ja elokuvanäyttelijä. Hän on esiintynyt muun muassa *Sports Illustratedin* uimapukunumeron kannessa useana vuonna sekä *Vanity Fairin* kannessa.

Tausta
------

Upton syntyi Michiganissa Shelley (o.s. Davis) ja Jeff Uptonille. Hänen isänsä on Texasin entinen tennismestari ja nykyinen liikunnanopettaja. Uptonin perhe muutti Melbourneen, Floridaan vuonna 1999. Nuorena Upton pääsi mukaan American Paint Horse Associationin kansalliselle tasolle. Hän oli taitava ratsastaja ja kilpaili myös kansainvälisellä tasolla voittaen useita palkintoja.

Ura
---

Uptonin mallinura alkoi vuonna 2008, kun hän meni mallitoimisto Eliten koe-esiintymiseen Miamissa. Hän pääsi sisään samana päivänä ja muutti New Yorkiin, jossa hän teki sopimuksen IMG Models -mallitoimiston kanssa. Uptonin ensimmäiset mallintyöt olivat vaatemerkeillä Garage ja Dooney & Rourke. Hän oli Guessin mainoskasvo 2010–2011. Lisäksi Upton on poseerannut muun muassa Amerikan ja Italian *Cosmopolitanin*, *Esquiren* ja *Voguen* kannessa sekä Ranskan *Elle*-lehdessä. *Sports Illustratedin* uimapukunumerossa hän esiintyi ensimmäisen kerran vuonna 2011.

Upton on esiintynyt elokuvissa *Tower Heist* (2011), *Nuija, nuijempi ja täysnuija* (2012) ja *Se toinen nainen* (2014).

Yksityiselämä
-------------

31. elokuuta 2014 Uptonin sekä muutaman muun naisjulkkiksen alastonkuvia levitettiin laittomasti Internetiin.

Upton avioitui baseballpelaaja Justin Verlanderin kanssa 4. marraskuuta 2017. Heidät piti vihkiä jo 1. marraskuuta Toscanassa Italiassa, mutta he eivät päässeet omiin häihinsä miehen työesteen vuoksi. Marraskuussa 2018 Upton synnytti parin esikoistyttären.

Filmografia
-----------

Elokuvat| Vuosi | Elokuva | Rooli | Huom. |
| --- | --- | --- | --- |
| 2011 | *Tower Heist* | herra Hightowerin rakastajatar | cameo |
| 2012 | *Nuija, nuijempi ja täysnuija* | sisar Bernice |  |
| 2014 | *Se toinen nainen* | Amber |  |
| 2017 | *The Layover* | Meg |  |

Lähteet
-------

1. ↑  "B&C Morning Show: SI Swimsuit Model Kate Upton With Boomer & Carton" *CBS Radio*.  25.5.2011. Viitattu 2.9.2019. (englanniksi)
2. ↑  Steinberg, Joseph: Nude Photos Of Jennifer Lawrence And Kate Upton Leak: Five Important Lessons For All of Us *Forbes*.  31.8.2014. Viitattu 25.10.2014. (englanniksi)
3. ↑  Supermalli Kate Upton missasi omat häänsä urheilutähden kanssa: "Kaikki olivat juhlapaikalla" *iltalehti.fi*. Viitattu 20.11.2017.
4. ↑  "Kate Upton Gives Birth to First Child, Daughter Genevieve *People*.  10.11.2018. Viitattu 31.8.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kate Upton**.
* Kate Upton Internet Movie Databasessa. (englanniksi)
* Kate Upton Elonetissä.
* Kate Upton Models.com-sivustolla. (englanniksi)
* Kate Uptonin kotisivu (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* IdRef

 |

 |